Informationsbrev fra Berlin researchrejse nr 2, den 16. maj 2006

Kære Berlinvenner
 
Jeg skriver en kort note om status i vores Berlin projekt nu 
og vender tilbage med lidt mere med billeder når jeg får lidt mere tid.
 
Anders og jeg var en tur i Berlin tirsdag for at se på lejligheder forskellige steder.
Det var tænkt som en researchtur uden forventning om at have noget konkret med hjem.
Men som I jo har fået at vide af Anders fandt vi faktisk noget vi går efter i øjeblikket.
 
Vi havde aftaler med 3 ejendomsmæglere.
Specielt havde mæglren Frau Buß-Lindekeit gjort et godt stykke arbejde for os og kørte os rundt og viste os i alt 5 forskellige lejligheder i de 3 områder vi har fokus på. I hvertfald 2 af dem var ret interessante.
Derefter havde vi en aftale med Frau Giwolies om besigtigelse af flere lejligheder i ejendommen Darmstädterstrasse 3, tæt ved Ludwigskirchen Platz.
Her blev vi rigtigt trigget af mulighederne og beliggenheden.
Både Anders og jeg kan konstatere at dette ubestridt er vores favoritområde efter mange ture rundt i Wilmersdorf, Charlottenburg og Schöneberg.
Og vi var godt oppe at køre da vi sad på fortorvet i solskinnet ved den nærmeste restaurant 100m fra netop Darmstädterstrasse 3 og fik en øl og en burger.
 
Kl 17:30 havde vi en fremvisning ved Herr Giloy i Schöneberg tæt ved Viktoria-Louise Platz. Men det var en god beliggenhed til trods en meget uinspirerende lejlighed i en kedelig ejendom.
 
Darmstädterstrasse 3 drejer sig om  i en gammel ejendom med flere ledige lejligheder vi kunne bruge.
Ejendommen totalrenoveres i øjeblikket.
 
Vi har specielt kig på en 4.sal lejlighed, men der er givet tilbud fra anden side på denne, så den er meget usikker.
Til gengæld er der en meget spændende lejlighed i stuen som vi  finder er et godt alternativ.
Advokaten Hans-Oluf Meyer ser på sagerne og har rettet henvendelse til mægleren om forskellige reference oplysninger.
 
Information kan findes på www.immobilienscout24.de  som Scout-Objekt-ID: 35697423
 
Prisen for de to lejligheder vi kigger på er henholdvis 131.000 og 134.000 Euro. 
Lidt højere en i vores budget. 
Der skal regnes lidt på de ændringer vi har foreslået, der er både afslag og tillæg i prisen indblandet.
Til gengæld er standsættelse ikke være nødvendig og møglersalæret er det halve af det budgeterede.